Saya mau tau Latar belakang dari Jalan Negeri Kedah K290. Jelaskan dalam bahasa melayu

Kilometer sifar bagi Jalan Negeri K290 terletak di Bulatan Hospital Jitra, ia bersimpang dengan Jalan Kepala Batas–Kemunting FT1 dan sebatang jalan negeri yang menghala ke Persimpangan Bertingkat Jitra Utara (Susur Keluar 182) Lebuhraya Utara-Selatan Jajaran Utara E1 iaitu Jalan Negeri K109 (Jalan Bukit Wang). Jalan raya ini akan menuju ke barat dengan melalui taman perumahan Taman Desa Permai, Taman Muhibbah dan Taman Pasu. Persimpangan ke Hospital Jitra terletak beberapa meter dari bulatan itu.

Keadaan jalan raya akan membengkok ke arah barat daya sebaik sahaja memasuki estet perumahan Taman Suria. Sebuah simpang jalan kampung kecil ke Kampung Gelam terletak di sini, kira-kira  dari penghujung timur di Bulatan Hospital Jitra. Berdekatan dengan Pusat Servis Perodua, akan terdapat simpang menuju ke jalan akses Sekolah Kebangsaan Jitra 3. Selepas sahaja melepasi simpang tersebut, keadaan jalan raya menjadi jalan raya kembar. Ia menunjukkan bahawa penghujung barat sudah tiba, K290 akan bersimpang dengan Jalan Kodiang FT176, di kawasan Kampung Telok Nibong. Persimpangan ini dikawal oleh lampu isyarat.